钦定古今图书集成/历象汇编/岁功典/第064卷 > 《福建志书》 > 立秋日次甫扫三诏洞汲中流水煮茶迟余兄
## 钦定古今图书集成/历象汇编/岁功典/第064卷 > 《福建志书》 > 立秋日次甫扫三诏洞汲中流水煮茶迟余兄

弟及少连康虞飞卿同过　　　《汪道贯》

灵洞何？焦仙有遗迹，山人冰雪姿，疑是浮丘伯。
奂然溢江流，洞门煮白石。青鸟忽飞来，致书不盈尺。
招我戏云中，饮我以金液。玉女回飙车，群仙蹑游屐。
清露晨自流，遥天片云白。三山若置杯，江流凝如席。
相对共忘言，焚香视《老》《易》。百年一何足，胡为逐行役。
吾当从天游，永言适其适。